**Kære kollegaer – Tusinde tak for jeres opbakning til COVID STEROID forsøget!**

**Vigtig information**

Vi har afholdt et initieringsmøde tirsdag d. 7. april. Du kan tilgå undervisning [her](https://www.youtube.com/watch?v=j9KcWywmUTk), hvis du ikke deltog i mødet. Husk at sende en kvittering på, at du har gennemgået undervisningen til covid-steroid@cric.nu. Alle primære investigatorer skal have gennemset undervisningen, før deres site kan GCP initieres.

COVID STEROID forsøget er nu registreret på ClinicalTrials.gov (<NCT04348305>).

**Status for COVID STEROID**

**Den første patient er randomiseret** i dag på Intensiv Terapiklinik på Rigshospitalet. I kan løbe følgende antallet af inkluderede patienter [her](http://www.cric.nu/covid-steroid-trial/).

I alt **9 sites** er godkendt til at starte af GCP:

* Intensiv Terapiklinik og Infektionsmedicinsk afdeling, Rigshospitalet
* Intensiv afdeling, Nordsjællands Hospital
* Intensiv afdeling, Køge
* Intensiv afdeling, Slagelse
* Intensiv afdeling, Nykøbing F.
* Intensiv afdeling, Odense
* Intensiv afdeling, Kolding
* Intensiv afdeling, Viborg

Flere sites er desuden på tegnebrættet til også at blive GCP initieret. Det er vores håb, at alle afdelinger er i gang i slutningen af april. Har I spørgsmål til GCP-initiering, er I velkommen til at kontakte koordinerende investigator Marie Warrer Petersen på covid-steroid@cric.nu eller COVID STEROID hotline 3545 7237.

**Tusinde tak til alle for jeres store indsats! 😊**

**Nye sites i COVID STEROID**

Velkommen til primær investigator Iben Strøm Darfelt og Intensiv afdeling, Regionshospital Herning, som også ønsker at deltage i COVID STEROID forsøget!

**COVID STEROID kliniske assistenter**

Vi sender en beskrivelse af arbejdsopgaverne for primær investigator, klinikere og kliniske assistenter ud til alle investigatorer og kliniske assistenter i dag.

**HUSK!** I kan få hjælp af de studerende til at forberede dokumenterne til GCP, hvis I ikke allerede er initieret. De studerende kan også hjælpe til med at udarbejde jeres fysiske site master file, som skal være klar, når GCP igen må komme på besøg på afdelingerne.

Vi opfordrer til, at **alle kliniske assistenter bliver superviseret i at blande forsøgsmedicin** (hydrocortison infusion og boli; NaCl infusion og boli), inden de selvstændigt skal blande medicin til forsøgspersoner. I kan enten supervisere dem selv eller udpege en sygeplejerske til dette. De studerende har allerede modtaget online undervisning i blanding af forsøgsmedicin.

**COVID STEROID hotline**

Du kan altid kontakte os på covid-steroid@cric.nu eller 3545 7237 ved spørgsmål. Hvis telefonen ikke besvares, bedes du lægge en besked med navn og telefonnummer, og vi vil kontakte dig hurtigst muligt herefter.

De bedste hilsner,

Marie Warrer Petersen, koordinerende investigator

Maj-Brit Nørregaard Kjær, projektleder

Anders Perner, sponsor